கேள்வி: பந்தாய் டாலாம் கொமுட்டர் நிலையம் - பந்தாய் டாலாம் பற்றி விளக்கவும்.
பதில்: பந்தாய் டாலாம் ''(Pantai Dalam)'' என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். பந்தாய் டாலாம் (''Pantai Dalam'') நகர்ப்புறத்தில் பெரும்பான்மையோர் மலேசிய மலாயர். இவர்களில் இரு தரப்பினர் உள்ளனர். வசதியானவர்கள் ஒரு தரப்பினர்; மற்றும் தொழிலாளர் வர்க்கத்தினர் இன்னொரு தரப்பினர். வசதியானவர்கள் அடுக்குமாடி வீட்டுத்தொகுதி பகுதியில் வசிக்கின்றனர். இந்தப் பகுதியில் வசிப்பவர்களில் பெரும்பாலானவர்கள், பல ஆண்டுகளுக்கு முன்னர் குடியிருந்த வீடுகளில் இருந்து மீள்குடியேற்றப்பட்டவர்கள்; குறைந்த விலை மக்கள் வீட்டுத் திட்டத்தின் கீழ் அவர்களுக்கு விற்கப்பட்ட அடுக்குமாடி குடியிருப்புகளில் வசிக்கும் தொழிலாளர்கள் ஆவார்கள்.